Tør du heller ikke tage springet i faldskærm. Nu kan du få en smagsprøve fra Peter Kallehaves spring nummer 10.000.

Søndag var en mærkedag for 44-årige Peter Kallehave. Han sprang faldskærm for gang nummer 10.000, og det skulle gøres på en helt speciel måde. Peter Kallehave sprang nemlig tandem med sin gode kammerat Jesper Hansen - og for ham var det også lidt særligt. Det var hans spring nummer 2500, og han havde ikke sprunget faldskærm i fem år, fordi han for fem år siden kom slemt til skade netop i et faldskærmsudspring. - Når man rammer specielle numre, skal man jo gøre noget særligt, og Jesper og jeg har planlagt det her længe, for jeg ville gerne give ham den her oplevelse igen efter så lang tid, siger Peter Kallehave og fortsætter: -Jesper var lidt nervøs nede på jorden, men alt gik efter planen, og vi er begge glade. De sprang fra fire kilometers højde ved Aars og havde Lasse Schneider med, der filmede springet. I videoen ovenfor kan du se deres spring.